recursal/SuperWikiNEXT-32B huggingface dataset:
Øverland bru sett fra sørvest
Kart fra 1886 viser brua og veien omkring før omlegginga i 1890-åra og traseen til den gamle kongeveien før omlegginga i 1846. 
**Øverland bru**, også kalt *Øverlandsbroen*, er en tørrmurt steinhvelvsbru som går over Øverlandselva sør for tunet på Øverland gård i Bærum. Brua ble oppført i 1838 som en del av den gamle hovedveien til Bergen gjennom Lommedalen. Den erstattet en eldre trebru på stedet, og brusted på Øverland er nevnt i 1594. Den gamle veitraséen er forsvunnet her, men i 1997 ble det anlagt gangvei ned til gamlebrua som utgjør en del av Pilegrimsleden. Brua er vernet. Nåværende trasé av Gamle Ringeriksvei (Fylkesvei 168) krysser elva 100 meter lenger nord for den gamle Øverlandsbrua.

I 1846 ble Øverlandsbakken utbedret. Traséen gikk ut av bruk som hovedvei i 1859, da den nye vegen fra Sandvika og over Sollihøgda stod ferdig. Veien over Øverlandsdalen ble løftet og utbedret i 1893. I den forbindelse ble gamlebrua avløst av ny lenger nord. I 1954 ble det bygd ny stålbjelkebru med brukar av betong. Veiparsellen over Øverland ble oppgradert i åra 1960-63 i kommunal regi som bygdeveianlegg. I 1964 ble strekningen omklassifisert til riksvei.

Referanser
----------

1. ↑   "Øverland bro" i Asker og Bærum leksikon
2. ↑  Gjærum 1954: 112
3. ↑  Gjærum 1954: 120
4. ↑  "Øverlandsbroen"[*død lenke*] i Markadatabasen, besøkt 3. mai 2023.
5. ↑  «Nationen». 1969-12-22.
6. ↑  *Statens vegvesen Akershus 1960-90*. Statens vegvesen Akershus. 1998. s. 230. ISBN 8299461405.
7. ↑  *Statens vegvesen Akershus 1960-90*. Statens vegvesen Akershus. 1998. s. 132. ISBN 8299461405.

Litteratur
----------

* Christophersen, H.O. (1973). *Fra allfar og kongevei*. Grøndahl. s. 95. ISBN 8250400437.
* Gjærum, J. (1954). *Akershus fylkes veghistorie*. P. Soelberg trykk. s. 111.
* Hohle, Per (1976). *På sykkel i Nordmarka og Krokskogen*. Gyldendal. s. 69f. ISBN 8205087040.
* Kollandsrud, Mari (1997). *Pilegrimsleden til Nidaros*. Gyldendal. s. 26. ISBN 8205247862.
* Jens Nilssøn (1885). *Biskop Jens Nilssøns visitatsbøger og reiseoptegnelser 1574-1597*. A.W. Brøgger.

Eksterne lenker
---------------

* (no) «Øverland bru (Bærum)». *Kulturminnesøk*. Riksantikvaren – Direktoratet for kulturminneforvaltning.
* Pilegrimsleden
* Øverland bru på digitalt museum.

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Republikken Polens grunnlov** ble vedtatt i 1997, som Polens første postkommunistiske forfatning. Den erstattet den kommunistiske grunnloven med midlertidige endringer som hadde trådt i kraft i 1992 for å avvikle det kommunistiske styret. Den nye grunnloven ble vedtatt av nasjonalforsamlingen 2. april 1997 og godkjent ved folkeavstemning 25. mai samme år. Den trådte i kraft 17. oktober 1997. 

Den nye grunnloven styrket regjeringen. Sejm kan avsette regjeringen og statsministeren, men bare dersom den samtidig klarer å stable en ny regjering på beina (konstruktiv mistillit), slik som i Tyskland. Polen har en grunnlovsdomstol. Domstolen kan oppheve vedtak i Sejm dersom de mener at vedtak er i strid med grunnloven eller visse internasjonale traktater. 

Den nasjonalkonservative høyresiden har krevd endring av 1997-grunnloven. Kravet har vært en *fjerde republikk* der alle restene etter kompromisset mellom kommunistregimet og opposisjonen fra 1989 er fjernet. Et krav er forbud mot at folk med toppverv i kommuniststaten, samt personer som samarbeidet med sikkerhetstjenesten, skal kunne ha viktige stillinger.

Se også
-------

* Konstitusjonstribunalet (Polen)

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data) **·** SUDOC
 |
Søve videregående skole  Foto: Peter Fiskerstrand 
**Nome videregående skole, avd. Søve** på Ulefoss i Nome kommune i Telemark, har siden oppstarten i 1893 primært vært en landbruksskole.

Etter skolereformen i 1994 skiftet skolen navn fra *Telemark Landbruksskole* til Søve videregående skole. Senere er skolen slått sammen med Lunde videregående. Skolens navn nå er Nome videregående skole, avd. Søve. Skolen disponerer ca. 750 daa dyrkbar mark, ca. 3 500 daa skog og eget fjøs med kyr, sau og gris. Kufjøset er et løsdriftfjøs fra 2008. Skolen har egne staller med oppstallingsplass for 30 hester, både egne og elevenes. Skolen har et ridebaneanlegg i samarbeid med Islandshestforeningen Hørdur. En ridehall sto ferdig våren 2011 i samarbeid med Nome Rideklubb. Skolen har internat med plass til ca. 75 elever, kantine, kennel og smådyravdeling for elevenes kjæledyr.

Skolen tilbyr etter ny ordning (Kunnskapsløftet) : 

* VG1 Naturbruk
* VG2 Landbruk og gartnerifag
* VG2 Hest- og hovslagerfag
* VG2 Anleggsgartner- og idrettsanleggsfag
* VG2 Skogbruk
* VG2 Skogbruk med jakt og friluftsliv
* VG3 Landbruk
* VG3 Studieforberedende Naturbruk med både generell og spesiell studiekompetanse
* VG3 Påbygging til generell studiekompetanse

Eksterne lenker
---------------

* Skolens hjemmeside Arkivert 7. desember 2008 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |
**Helgenomsekvensering** eller **genomsekvensering** er en prosess som sekvenserer, det vil si avdekker rekkefølgen av, alle nukleotider i et genom. Et genom er arvestoffet i en organisme. Nukleotider er byggesteiner i nukleinsyremolekyler (DNA og RNA), og består av en nitrogenbase koblet sammen med et sukkermolekyl (ribose i RNA og deoksyribose i DNA) og et eller flere fosfation. Helgenomsekvensering innebærer sekvensering av både DNA i kromosomene og mitokondrielt DNA og for planter, i kloroplasten.

En genomsekvensering som ikke er helgenomsekvensering (engelsk: Whole Genome Sequencing – WGS) kan være eksomsekvensering. DNA-sekvensering er et grunnlag for begge.

Praktisk bruk
-------------

Helgenomsekvensering har for det meste vært brukt innen forskning, og er også tatt i bruk innen behandlende medisin. Genom-sekvensdata kan være et viktig verktøy for å avgjøre hva som skal gjøres med en pasient. Gensekvensering brukes også til å finne funksjonelle varianter av f.eks. virus og forbedre kunnskapen som er tilgjengelig for forskere innen evolusjonsbiologi.

Helgenomsekvensering kom i fokus i 2021 under koronaviruspandemien. Ved helgenomsekvensering kan man avgjøre hvilken variant av SARS-CoV-2-virus en pasient er smittet av. Dette ble viktig fordi den engelske mutasjonen VOC-202012/01 er mer smittsom enn den første varianten av viruset.

Innen fiskeoppdrett er helgenomsekvensering også i bruk.

Referanser
----------

1. ↑  «Genomsekvensering - Språkrådets termwiki». *www.termwiki.sprakradet.no*. Besøkt 24. mars 2021.
2. ↑  Diagnostisk eksomsekvensering – norske erfaringer tidsskriftet.no, nr. 20, 2015. side 1833–1837.
3. ↑  FHI styrker kapasiteten for analyse av prøver Arkivert 26. januar 2021 hos Wayback Machine.. Folkehelseinstituttet. Besøkt 26. januar 2021.
4. ↑  Nytt virus funnet på berggylte kan forklare yngeldødelighet. Kyst.no. Besøkt 26. januar 2021.<

Eksterne lenker
---------------

* Dette er «helgenomsekvensering». *VG*. Besøkt 27. januar 2021.
* Helgenomsekvensering: Hvor mye vil du vite om barnet ditt? – Bioteknologirådet.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Storstraum sluse fra 1914. Foto: Øyvind Berg 
**Storstraum sluse** er et sluseanlegg i Storstraum–Småstraumkanalen mellom innsjøene Vråvatn og Nisser i Vrådal i Telemark. Den første slusen ble åpnet i 1867, mens dagens anlegg som også inkluderer en nåledam ble åpnet i 1914. Over anlegget går også Storstraumen bru, som er en del av fylkesvei 455.

Sammen med dammene ved Småstraum sluse er disse de eldste nåledammer i Norge. Dette er også de høyest beliggende sluser i Nord-Europa.

I forbindelse med chartertrafikk trafikkeres slusen av turistbåten MS «Fram» om sommeren. Ved båtpassering blir en del av veibrua vippet opp.

Historie
--------

Anleggsarbeid på den nye dammen høsten 1913.
Den første slusen i Storstraum ble bygget i 1866–67. Da fantes det allerede sag og mølle ved den sørlige bredden, bygget i 1852.

I 1912 ble Arendals Vasdrags Brugseierforening gitt konsesjon til regulering av vannene i Arendalsvassdraget, noe som førte til at sluseanlegget måtte bygges helt om, i tillegg til at det ble bygget en dam. Dammen ble påbegynt i august 1913, og stod ferdig før høstflommen. Den gamle slusen ble stengt for trafikk 25. november samme år, og rivingen startet rett over nyttår 1914, med ferdigstillelse av den nye slusen i april. På toppen av dammen var det en brubane, mens det over slusekammeret var anlagt en svingbru.

I 1965 anla Telemark vegvesen en helt ny bru med navn *Storstraumen bru* rett nedenfor dammen, med vippebru over slusekammeret. Maskinhuset til vippebrua står der den tidligere svingbrua hadde sin dreieskive.

Galleri
-------

* Nåledam ved Storstraum. Reguleres med ordinære luker. Foto: Øyvind BergNåledam ved Storstraum. Reguleres med ordinære luker. Foto: Øyvind Berg
* Rester av dreieskive til svingbru fra 1914. Foto: Øyvind BergRester av dreieskive til svingbru fra 1914. Foto: Øyvind Berg
* Storstraum sluse og dam fra 1914 til venstre, Storstraumen bru fra 1965 til høyre. Foto: Øyvind BergStorstraum sluse og dam fra 1914 til venstre, Storstraumen bru fra 1965 til høyre. Foto: Øyvind Berg

Referanser
----------

1. ↑  «Sluser og dammar» (html). Kviteseid historielag. 2012. Besøkt 13. april 2017.
2. ↑  «Veteranbåten M/S Fram». Quality Straand hotel. Besøkt 13. april 2017.
3. ↑  Vevstad 1987, s. 113–114
4. ↑  Vevstad 1987, s. 182–183
5. 1 2  Vevstad 1987, s. 164

Litteratur
----------

* Vevstad, Andreas (1987). *Arendals Vasdrags Brugseierforening 1907–1912–1987*. Arendals Vasdrags Brugseierforening.

Eksterne lenker
---------------

* «Flyfoto av dammen med bru og sluse». *Norgeskart*. Kartverket. Besøkt 13. april 2017.
* «Brua sett fra sør. Slusene på motsatt side.». *Google-maps, street-view*. Google. Besøkt 13. april 2017. [*død lenke*]
**Brevik Seilforening** (stiftet 15. september 1918) er en seilforening fra Porsgunn, som er medlem i Norges Idrettsforbund. Foreningen har som mål å være en seilforening for hele Telemark.

Anlegget Seivall i Eidangerfjorden er kretsanlegg for seiling. På Seivall satser foreningen på å utvikle et ungdomsmiljø for seilere. Klubben er godkjent som "barne- og ungdomsvennlig" i hht NIS-regler.

Foreningen har en aktiv jollegruppe og hvert år tar den i mot 20 talls nybegynnere. Klubben samarbeider bla. med Vestfold seilkrets om å arrangere cup-konkurranser for joller og med Kragerød seilforening om koggseilaser. Årlig arrangeres Hydrostrandacamp med bortimot 100 deltagere fra hele Sør-Norge.

Gjennom dugnadsinnsats de siste årene er seilforeningen rustet opp med nytt klubbhus og naust, slik at den har et moderne og publikumsvennlig idrettsanlegg. Foreningen har et aktivt tur- & havmiljø med regatta hver onsdag og trening på tirsdager i sesongen, dessuten brettseilerkurs og spesielle treningsuker i sommerferien. *«Jomfruland Rundt»*, som foreningen arrangerer hvert år, er i en av landets eldste regattaer. I vinterhalvåret arrangeres en rekke kurs som også er åpne for ikke-medlemmer – fra fritidsbåtsertifikat og ISAF-sikkerhetskurs til båtførerprøven.

Eksterne lenker
---------------

* Offisielt nettsted Rediger på Wikidata
Portal: Alternativ behandling

**Healy World** er et tysk MLM-selskap etablert i 2018 med hovedkontor i Berlin.

Gjennom et nettverk av selvstendige forhandlere markedsfører Healy World små elektroniske apparater som angivelig skal ha helsefremmende effekter, blant annet ved å «harmonisere kroppens bioenergetiske felt». Markedsføringen av helsepåstander har særlig blitt gjort gjennom sosiale medier som at produktene skal kunne kurere demens, autisme og infertilitet. Fra vitenskapelig hold har disse påstandene blitt avvist.

I 2022 ble Healy World bøtelagt i Australia for brudd på markedsføringsbestemmelsene.

Healy World er medlem av den amerikanske interesseorganisasjonen Direct Selling Association (DSA).

Referanser
----------

1. ↑  «Der "Healy": Multi-Level-Marketing trifft auf Esoterik - STRG\_F». *ZDF*. 22. august 2023.
2. ↑  «The Healy Is Old Woo in New Clothes». *McGill Office for Science and Society*. 2. desember 2022.
3. ↑  «Influencers Are Claiming a $4,000 Hunk of Plastic Can Treat Infertility, Skinned Knees, and Autism». *RollingStone*. 9. mai 2023.
4. ↑  «Vitamin dosing via bluetooth? Physicist warns don't waste your money on Healy». *RNZ*. 29. juli 2020.
5. ↑  «Healy World Australia Pty Ltd fined $26,640 for alleged unlawful advertising of a TENS device». *Therapeutic Goods Administration*. 3. mars 2022.
6. ↑  «Healy World GmbH». Direct Selling Association.

Eksterne lenker
---------------

* *Artikkelen mangler oppslag i Wikidata*
**Kjelle ungdomsskole** var en ungdomsskole i Tønsberg kommune i Vestfold som var i bruk fra 1962 til 2006, da den ble nedlagt. Skolen lå i Kjellelia rett nord for Kjelleolla og Frodeåstunnelen gjennom Frodeåsen utenfor Tønsberg sentrum. Bygningene ble revet i juni 2013.

Historie
--------

Kjelle ungdomsskole stod ferdig 22. januar 1962. Den hadde da kostet nesten fire millioner kroner. Skolen åpnet som Norges femte og Vestfolds første ungdomsskole samme høst. Den tok imot elever fra barneskolene på Barkåker, Jareteigen, Sem og Eik i Sem kommune. Etter hvert sluttet en med å sende nye ungdomsskoleelever fra Sem til Kjelle, de fortsatte isteden på enhetsskolen på Sem. Sem kommune ble for øvrig slått sammen med Tønsberg kommune i 1988.

Kjelle ungdomsskole ble etter hvert så nedslitt at kommunen bestemte å bygge ny skole, og Kjelle ble nedlagt 22. juni 2006. Elevene og lærerne fortsatte i den nybygde Kongseik ungdomsskole på Eik fem kilometer unna.

I løpet av 44 år var i alt 3 500 elever og 200 lærere innom Kjelle ungdomsskole.

I 2006 kjøpte Tønsberg kommune den 20 mål store skoletomta av grunneieren stamhuset Jarlsberg for ti millioner kroner. Bruken av området var tidligere låst til skoleformål i festekontrakten med stamhuset, og kommunen kan etter kjøpet regulere tomta til et annet formål enn skole, for eksempel attraktive boligtomter.

Referanser
----------

1. ↑  Tb.no: Her blir Kjelle Ungdomsskole revet.

Eksterne lenker
---------------

* Om Kjelle ungdomsskoles tilblivelse
* Gravøl for Kjelle[*død lenke*]
* Kongseik ungdomsskole

| * v
* d
* r
Offentlige grunnskoler i Tønsberg kommune |
| --- |
| Barneskoler: | 
* Barkåker skole
* Eik skole
* Husvik skole
* Kirkevoll skole
* Presterød skole
* Ramnes skole
* Ringshaug skole
* Røråstoppen skole
* Sandeåsen skole
* Sem skole
* Solerød skole
* Træleborg skole
* Volden skole

 | Skoler |
| Ungdomsskoler: | 
* Kongseik ungdomsskole
* Presterød ungdomsskole
* Revetal ungdomsskole
* Ringshaug ungdomsskole

 |
| Kombinerte skoler: | 
* Byskogen skole
* Vear skole

 |
| Tidligere skoler: | 
* Berg skole
* Brår skole
* Fon skole
* Grette skole (Sem)
* Grette skole (Våle)
* Grøtås skole
* Haga skole
* Hogsnes skole
* Hole skole
* Holtung skole
* Husøy skole
* Jareteigen skole
* Jarlsberg skole
* Kjelle ungdomsskole
* Kleven skole
* Klokkeråsen skole
* Linnestad skole
* Manum skole
* Mortenåsen skole
* Nauen skole
* Ormestad skole
* Rom skole
* Råel skole
* Solheim skole
* Tolvsrød skole
* Tverrved skole
* Slottsfjellskolen
* Valløy skole
* Vivestad skole
* Våle skole

 |
Gråkallbanen i Trondheim er metersporet
**Meterspor** betegner innen jernbaneterminologi jernbanespor og sporveisspor som har en sporvidde på 1 000 mm (1 meter). Metersporet hører til gruppen av smalspor, som er mindre enn normalspor og bredspor. Det er en meget vanlig sporvidde på lokale jernbanelinjer eller lettbygde baner, og er billigere å anlegge enn normalspor. 

I dag finnes det ikke mye metersporet jernbane i Norge, men blant annet Gråkallbanen (trikken i Trondheim) har meterspor. Thamshavnbanen er også metersporet. I Danmark har sporvidden vært brukt på Bornholm, Frederikshavn-Skagen, Horsens-Tørring, Kolding-Egtved og på amtsbanene i Sønderjylland – her for å få lavere kostnader ved utbygging av baneanlegget. Meterspor bruker som en vanlig sporvidde i blant annet Øst-Afrika og India.

Meterspor i verden
------------------

Et indisk tog på metersporet jernbane
Elektriske lokomotiver på den metersporede Rhätische Bahn i Sveits
Det statseide jernbaneselskapet FEVE driver det meste av metersporet jernbane i Spania
«Det gule toget», som kjører på meterspor, er en stor turistattraksjon i Frankrike
Meterspor bruker i mange områder rundt om i verden, blant annet:

* Asia
	+ Sørøst-Asia
		- Vietnam
		- Malaysia
		- Thailand (langdistansetog)
		- Burma – Utenom 160 km jernbane i kupert terreng, er resten av jernbanen i Burma (3 200 km) metersporet.
	+ India - 17 000 km er anlagt, men blir konvertert til indisk sporvidde på 1 676 mm under «Project Unigauge».
* ---Nilgiri Mountain Railway
* Sør-Amerika
	+ Argentina – 11 080 km er anlagt.
	+ Bolivia – 3 600 km er anlagt.
	+ Brasil – 23 489 km er anlagt.
	+ Chile – 2 923 km er anlagt.
* Afrika
	+ Øst-Afrika
		- Kenya
		- Uganda
		- Tanzania
	+ Vest-Afrika
		- Benin
		- Mali
		- Niger
* Europa
	+ Belgia
		- Kysttrikken
	+ Finland
		- Helsingfors sporveier
	+ Frankrike
		- Det gule toget
		- Le Train des Pignes
	+ Hellas
		- Det peloponnesiske nettverket (tidligere SPAP)
	+ Norge
		- Gråkallbanen (trikken i Trondheim)
		- Thamshavnbanen
	+ Polen
		- Łódź
		- Elbląg
		- Grudziądz
	+ Portugal
	+ Russland
		- Kaliningrad og Pyatigorsk trikksystem
	+ Slovakia
		- Bratislavas trikksystem
	+ Spania
		- Metro Bilbao
		- EuskoTren
		- FEVE
		- FGC
	+ Sveits
		- Mange baner
	+ Tyskland
		- Harzer Schmalspurbahnen
		- Mange trikksystemer

Se også
-------

* Kombinert spor

Referanser
----------

1. ↑  (en) Metre gauge fast disappearing in \*\*\*India.

Eksterne lenker
---------------

* (en) «Sporvidder i verden». Arkivert fra originalen 13. juli 2012.
* (en) Mer om smalspor og meterspor
**Edwin van Ankeren** (født 13. august 1968) er en nederlandsk tidligere fotballspiller. Han var betraktet som et stort talent, og da han ble kjøpt av PSV Eindhoven var prisen rundt 18 millioner kroner, noe som den gang var betraktet som en høy overgangssum. I Norge er han mest kjent fra sin tid i Odd Grenland, dit han kom sommeren 2001, først på lån, senere permanent, og ble ut sesongen 2003. Etter dette var han spillende trener for 2.-divisjonsklubben Tollnes, som han forlot av personlige årsaker i 2005.

Han ga seg som fotballspiller i 2006, og er i dag hjelpetrener for FC Omniworld i nederlandsk Førstedivisjon (nivå 2). Han har etter karrieren som fotballspiller også drevet et treningsstudio i Amsterdam og arbeidet ett år som konsulent for en kjemisk bedrift. Han var også et av flere alternativer som ny trener for Odd Grenland før sesongen 2008, og han har fortsatt et nært forhold til klubben.

I Odd ble han raskt en favoritt blant supporterne, og allerede i sin første sesong i klubben ble han kåret til årets spiller av supporterklubben Oddrane i 2001. Da han spilte for Eendracht Aalst ga klubben ut sangen «Ik dans voetbal» («Jeg danser fotball») med Van Ankeren som vokalist.

Klubbkarriere
-------------

|
|  |
| Klubb | Kamper\* | Mål\* | Periode |
| Nederlands flagg PEC Zwolle | 91 | 22 | 1985-1989 |
| Belgias flagg SK Beveren | 52 | 19 | 1989-1992 |
| Belgias flagg RWD Molenbeek | 49 | 19 | 1991-1993 |
| Nederlands flagg PSV Eindhoven | 19 | 3 | 1993-1994 |
| Belgias flagg Eendracht Aalst | 41 | 22 | 1994-1996 |
| Belgias flagg Germinal Ekeren | 69 | 15 | 1996-1999 |
| Frankrikes flagg Guingamp | 33 | 9 | 1999-2001 |
| Italias flagg Viterbese | 1 | 0 | 2001 |
| Norges flagg Odd Grenland | 56 | 24 | 2001-2003 |
| Norges flagg Tollnes | ? | ? | 2004-2005 |
| Nederlands flagg FC Omniworld | 17 | 2 | 2005-2006 |
|

\* Kun seriekamper.

Referanser
----------

1. ↑   FBref, FBref spiller-ID 0be62049[Hentet fra Wikidata]
2. ↑  Van Ankeren: – Kommer gjerne tilbake

|  |  |
| --- | --- |
| Oppslagsverk/autoritetsdata | Prabook
 |
**Nicoline «Line» Andrea Margrethe Thaulow** (født Vibe) 2. oktober 1807 i Bergen, død 10. august 1885 på Modum) var en norsk forfatter, og blant Norges tidlige kvinnelige romanforfattere.

Liv og virke
------------

Nicoline Thaulow ble født i Bergen, og da faren i 1811 ble generalkrigskommissær og flyttet til Christiania, flyttet familien med ham dit. Da faren døde i 1814, tok generalmajor Benoni d'Aubert seg av de etterlatte. Etter at hun ble gift, bodde hun i Sandefjord og på Modum, hvor ektemannen etablerte sine to kurbadanstalter.

I 1861 utga Thaulow romanen *Drøm og Virkelighed – Billeder af Livet*, en bok i to bind. Romanen ble utgitt anonymt, og av litteraturhistorikeren Francis Bull ble den beskrevet som et slags innlegg mot tankegangen mot Camilla Colletts *Amtmandens Døttre*, der den hyller kvinners forsakelse og fromhet. Først i 2014 utkom boken med forfatterens navn på omslaget.

Familie
-------

Nicoline Thaulow var datter av amtmann i Nordre Bergenhus amt og kammerherre Niels Andreas Vibe (1759–1814) og Margery Kierulf (1775–1852). Hun var søster av major og kartograf Andreas Vibe (1801–1860), professor Frederik Ludvig Vibe (1803–1881) og Henriette Gislesen (1809–1859). Hun ble 7. januar 1834 gift i Vår Frelsers kirke i Christiania med sin tremenning, legen og forretningsmannen Heinrich Arnold Thaulow (1808–1894).

Bibliografi
-----------

* 1861: *Drøm og Virkelighed – Billeder af Livet*, Dybwad, Christiania

Referanser
----------

1. 1 2 3   Norsk biografisk leksikon, nbl.snl.no[Hentet fra Wikidata]
2. ↑   basert på følgende heuristikk avledet fra tidslinjen fra andre hendelser[Hentet fra Wikidata]
3. ↑  Mal:Kilde b9k
4. ↑  *Norsk biografisk leksikon*. Oslo: Aschehoug. 1975. s. 545. ISBN 8203066054.
5. ↑  Bull, Francis (1937). *Norges litteratur*. Oslo: Aschehoug. s. 109.
6. ↑  *Byavisa Tønsberg 2014.01.15*. Norge, Vestfold og Telemark, Tønsberg. 2014.
7. ↑  SAO, Oslo domkirke Kirkebøker, F/Fa/L0019: Ministerialbok nr. 19, 1828-1847, s. 254-255

Kilder
------

* *Dette skrev kvinner*. Oslo: Skolen. 1984. s. 214. ISBN 8257900109.

Eksterne lenker
---------------

* Lokalhistoriewiki: Heinrich Arnold Thaulow, besøkt 3/9 2020.

Portal: Litteratur

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** Geni **·** VIAF
 |
***Aderorhinus*** er en slekt av biller i gruppen snutebiller (Curculionoidea). Deres mest slående trekk er at mange arter ruller sammen blader til en sigarlignende rull der larvene utvikler seg.

Utseende
--------

Små til middelsstore biller (ofte 2 – 6 mm), kroppen gjerne mer eller mindre pæreformet, oversiden glatt eller fint hårete, som oftest mørke på farge, ofte med metallglans. Hodet er i midten trukket ut til en snute som vanligvis er lengre, ofte mye lengre, enn resten av hodet. Fasettøynene er runde og utstående. Brystskjoldet (pronotum) er omtrent så langt som bredt, framover tilsmalnet, med rundede sider. Hos noen arter har det en kraftig, framoverrettet pigg på siden. Dekkvingene er mye bredere enn brystskjoldet, med tydelige skuldre, parallellsidige eller bredest i den bakerste delen. Beina er kraftige og middels lange.

Levevis
-------

Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem.

UTbredelse
----------

Gruppen er utbredt i Asia (Japan, Taiwan).

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Familien **snutebladrullere, Rhynchitidae** Gistel, 1856
				+ Stammen Eugnamptini Voss, 1930
					- Slekten ***Aderorhinus*** Sharp, 1889 - 2 arter
						* *Aderorhinus crioceroides* Sharp, 1889
						* *Aderorhinus formosanus* Legalov, 2007

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om snutebladrullere, s. 378-380.

Eksterne lenker
---------------

* *Artikkelen er ikke koblet til Wikidata*
**Ephraim Williams Jr.** (født 7. mars 1715, død 8. september 1755) var en soldat fra Massachusetts Bay som ble drept i Den franske og indianske krig. Han var en benefactor for Williams College i det nordvesrte Massachusetts. Universitetets gymnastikkprogram, «Ephs» (rimer med "chiefs") er kalt opp etter Williams.

Liv
---

### Tidlig liv

Ephraim Jr. var den eldste sønnen til Ephraim Sr. (1691–1754) og Elizabeth Jackson Williams (d.1718). Han ble født i Newton, Massachusetts og ble oppdratt av sine besteforeldre etter at hans mor døde i barselseng da hun fødte sin andre sønn, Thomas, i 1718. Hans familie hadde innflytelse i det vestlige Massachusetts; så innflyelsesrike var de at de ofte ble refert til som "River Gods" (henvisning til Connecticut River, en stor elv i området).

### Militærtjeneste

I 1742, 27 år gammel flyttet han til Stockbridge, Massachusetts, hvor hans far allerede hadde flyttet til og kjøpt opp store landomåder i det nye bosettingsområdet. Han sluttet seg til militsen og fikk tittelen kaptein.

I 1745, under Kong Georg-krigen (1745–1748), fikk han ansvaret for byggingen av Fort Massachusetts og forsvarslinjene det vestlige Connecticut og Massachusetts. Han var ikke tilstede da fortet ble erobret og ødelagt av franskmenn i august 1746. Etter krigens slutt brukte Williams betydelig energi på å anlegge nye byer i den vestlige del av Massachusetts, langs Hoosac River mot slutten på 1740-tallet. Mange av de tidligere bosettere i regionen var, i likhet med Williams selv, soldater ved Fort Massachusetts under krigen.

Likevel, få år senere ble Williams igjen kalt tilbake til tjeneste i Den franske og indianske krig (1754–1763). Nå som oberst deltok Williams i William Johnsons angrep mot Crown Point, New York. Williams ledet et regiment bestående av ti lompanier. Blant disse kompanier var Burke's Rangers og Roger's Rangers. Blant hans assistenter og medhjelpere var William Williams, en av de fra Concecticut som hadde underskrevet USAs uavhengighetserklæring.

Williams ble truffet i hodet og drept under et angrep av franske og deres indianske allierte den 8. september 1755, 40 år gammel. Medlemmer av hans regiment gjemte liket til etter krigen, for at hans legeme ikke skulle bli skjendet. Hans legeme ble gravet opp tidlig på 1900-tallet og flyttet til kapellet i Williams College. En bauta med Williams' initialer og dødsår står fremdeles på det opprinnelige Lake George gravsted, like over gaten for et monument reist av elever ved Williams College. Monumentet markerer stedet for angrepet, og det kalles «Bloody Morning Scout».

Referanser
----------

1. 1 2   Social Networks and Archival Context, oppført som Ephraim Williams, SNAC Ark-ID w60s0pzk, besøkt 9. oktober 2017[Hentet fra Wikidata]
2. 1 2   Kindred Britain[Hentet fra Wikidata]
3. ↑   Find a Grave[Hentet fra Wikidata]
4. ↑  Wyllis Eaton Wright, *Colonel Ephraim Williams, a documentary life* (1970), p. 4.

Eksterne lenker
---------------

* *Colonel Ephraim Williams, an appreciation*. 1919
* *A History of Williams College*. 1860

  


|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI
 |
**Brotheusini** er en gruppe biller som hører til overfamilien snutebiller (Curculionoidea). Noen inndelinger regner dem som en underfamilie av snutebiller (Curculionidae). Brachyceridene er korte, brede, høyt hvelvede snutebiller som vanligvis har påfallende knøler eller pigger på oversiden. De kan også kjennes på at antennene er forkortet, og ikke knebøyde. Noen taksonomer regner den artsrike gruppen bredsnutebiller (Entiminae) til Brachyceridae. Dersom man ikke inkluderer disse er Brachyceridae en artsfattig gruppe som mangler i Nord-Europa.

Utseende
--------

Middelsstore til store, korte og brede, høyt hvelvede snutebiller. Gruppen inneholder noen av de største og kraftigste snutebillene. På farge er de gjerne brunlige, mer eller mindre kledt med lyse skjell. Oversiden har som oftest mange kraftige knøler som ofte ender i en spiss og i ekstreme tilfeller er utviklet til lange, skarpe pigger. **Hodet** er forholdsvis stort og bredt, med en kort, bred snute (rektangulær sett ovenfra). Antennene sitter festet nær spissen av snuten og er korte og rette, ikke knebøyde. Der er gjerne ni-leddete og ender i en stor, en-leddet kølle, men hos underfamilien Microcerinae er de ytterligere redusert til små knopper. **Brystskjoldet** (pronotum) er smalere enn dekkvingene, gjerne kraftig punktert. Sideranden har ofte en kraftig vinkel eller tann midt på. **Dekkvingene** er ovale på form, høyt hvelvede, med rekkevis ordnede knøler eller pigger. Noen ganger er knølene smeltet sammen og danner kontinuerlige, bølgende lengdelister. **Beina** er kraftige, føttene er (i alle fall tilsynelatende) fire-leddete uten tolappede ledd. Hos underfamilien Microcerinae er fotleddene redusert.

Levevis
-------

Utbredelse
----------

Gruppen er utbredt i Afrika, mest i den sørlige delen.

Systematisk inndeling
---------------------

Gruppen bør muligens regnet til Byrsopini.

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien **Brachyceridae**
					- Underfamilien Brachycerinae
						* Stammen **Brotheusini** Alonso-Zarasaga & Lyal, 2006
							+ Slekten *Brotheus* Stephens, 1829 - 13 arter, sørlige Afrika
							+ Slekten *Euryxena* Pascoe, 1887 - én art, Sør-Afrika
							+ Slekten *Synthocus* Schönherr, 1842- 37 arter, Afrika

Eksterne lenker
---------------

* *Brotheusini* – detaljert informasjon på Wikispecies Rediger på Wikidata
**Sheila Barth Stanford** (født 13. juli 1974 som **Sheila Barth Berntsen**, og kjent som **Sheila Barth Sahl** fra 2005-2019) er en norsk sjakkspiller og Norges andre WIM. Hun vokste opp i Moss, men har vært bosatt i Oslo siden midten av 90-tallet. Stanford har vært rangert som en av Norges beste kvinnelige sjakkspillere i over 25 år, og har flere landslagspartier enn noen andre levende norsk sjakkspiller, uansett kjønn.

Stanford ble tildelt tittelen kvinnelig internasjonal mester (WIM) for sin prestasjon i sjakkolympiaden i Calviá i oktober 2004, der hun fikk 9,5 av 14 på tredjebord for Norge i kvinneklassen.

Siden 2014 har Stanford vært fulltids sjakktrener, og i juni 2019 vant hun det nordiske mesterskapet for kvinner.

Referanser
----------

1. ↑   ratings.fide.com[Hentet fra Wikidata]
2. ↑   basert på følgende heuristikk inferred from family name[Hentet fra Wikidata]
3. ↑   36th Chess Olympiad (women): Calviá 2004

Eksterne lenker
---------------

* (en) Sheila Barth Stanford – FIDE Rediger på Wikidata

* (en) Sheila Barth Stanford – Chess.com Rediger på Wikidata

* (en) Sheila Barth Stanford – 365Chess.com Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Jaan Ivar Semlitsch** (født 10. desember 1971) er en norsk næringslivsleder. Han var fra august 2019 konsernsjef i Orkla til april 2022. Han er nå konsernsjef i Komplett Group. Komplett Group er Nordens største e-handelsaktør, uansett bransje.

Semlitsch er utdannet siviløkonom ved Norges handelshøyskole med exchange MBA fra Northwestern University. Han jobbet i McKinsey & Company fra 1995 til 2001 hvorav ett år ved McKinseys London-kontor fra 1999 til 2000, og han var konsernsjef i Elkjøp Nordic fra 2013 til 2019.

Semlitsch er styremedlem i DNB fra 2014, og han er styreleder i Norli siden mai 2022.[]

Jaan Ivar Semlitsch er født i Waterloo, Canada, men flyttet til Norge med sin norske mor, Signe Gjærum, og sin canadiske far, Steven Semlitsch da han var 6 måneder gammel. Han har både norsk og canadisk pass.

Etter videregående skole på Drammen Gymnas, avtjente han verneplikten fra 1990 til 1991 i Kystartilleriet på Meløyvær fort, hvor han i tillegg på fritiden avla ex.phil ved Universitetet i Tromsø; og ble immatrikulert på Norges handelshøyskole august 1991.

Jaan Ivar Semlitsch er tidligere klubbmester i Drammens Schakklub Ungdom, med også deltakelse i NM Ungdom Sjakk i Bergen i 1986.

Referanser
----------

1. ↑  «CV på LinkedIn».
2. ↑
**Nabil Ali Muhammad Shaath**, også kalt **Abu Rashid** (arabisk: نبيل شعث ; født i august 1938 i Safad i Palestinamandatet) er en palestinsk politiker og embedsmann.

Liv og virke
------------

Nabil Shaaths far var palestiner fra Gazastripen, og moren var fra Libanon. Da staten Israel ble opprettet, emigrerte familien til Alexandria i Egypt..

Han fullførte studiene ved Universitetet i Alexandria (bedriftsøkonomi), og dro senere til USA og oppnådde en mastergrad og en doktorgrad i bedriftsøkonomi fra Wharton Institute. Etter hjemkomsten grunnla han flere kommersielle selskaper og jobbet som økonomisk og administrativ konsulent for mange arabiske regjeringer, og underviste ved Det amerikanske universitet i Beirut, og han ble dekan ved Det økonomiske fakultet i Kairo.

Han er medlem av Fatah, og var en ledende palestinsk forhandler. 

Nabil Shaath var Den palestinske selvstyremyndighets første utenriksminister, fra april 2003 til februar 2005. Shaath var visestatsminister og informasjonsminister fra den påfølgende regjering (fra februar 2005). Han var fungerende statsminister for Den palestinske selvstyremyndighet noen få dager i desember 2005.

Referanser
----------

1. ↑   web.archive.org, besøkt 13. mai 2017[Hentet fra Wikidata]
2. ↑  «9 Nabil Shaath Quotes @Quotio».
3. ↑  «Index Sh-Sl».
4. ↑  'Shaʿth, Nabil Ali Muhammad (Abu Rashid; 1938–)', i Claude Faure, *Dictionary of the Israeli-Palestinian Conflict*, 2004. (Abonnement påkrevet)
5. ↑  Nabil Chaath Arkivert 1. desember 2007 hos Wayback Machine. Lest 10. februar 2007

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** SUDOC
 |
***PUS – Kåt som faen!*** er Jan-Erik Fjells første roman. Boken handler om Herman Andresen, en 20 år gammel gutt som kun tenker på to ting: seg selv og damer. Ettersom det er lenge mellom hver dame det er verdt å satse på, synes Herman det er fint at det er langt kortere mellom dem som kun er et hakk i dashbordet – som til nå har 44 hakk. Livet er enkelt og ukomplisert, helt til den narsissistiske holdningen ikke bare ødelegger for andre, men også for ham selv.

Hovedpersonen i boka, *Herman Andresen*, skal være basert på en person forfatter Jan-Erik Fjell kjenner. Det er ikke offentliggjort hvem denne personen er. I et radiointervju sendt på flere kanaler i Østfold, ble Fjell intervjuet sammen med denne personen. I intervjuet blir personen omtalt som *Herman*, samme fornavn som hovedpersonen i romanen. Dette for å ikke avsløre hans egentlige identitet.

Referanser
----------

1. ↑  Intervju med Jan-Erik Fjell.[*død lenke*] Fra Fredrikstad Blads nettsider.
2. ↑  Intervju med Jan-Erik Fjell og "Herman". Radiointervju publisert på youtube. (Kun lyd!)

Portal: Litteratur
Alarmklokke
Flyalarm
Brannalarm
Trygghetsalarm
En **alarm** er en prosedyre som settes i verk ved faretruende situasjoner. Vi sier da ofte at noen eller noe befinner seg i en alarmtilstand. Begrepet er i slekt med ordet *arm* eller *arme* som betyr våpen, slik at uttrykket opprinnelig betydde «til våpen». Alarm brukes også om selve signalet som utløser prosedyren.

I dagens teknifiserte samfunn har en forlengst utarbeidet scenarier for hva som kan håndteres uten alarm, og når alarmtilstand skal utløses. Slike prosedyrer blir re-evaluert etter større øvelser eller dersom noe har skjedd.

Fra gammelt var alarmer gitt gjennom anskrik, banking, senere kirkeklokker og enkelte steder, kanonskudd. Militæravdelinger hadde egne tromme- og signaltrompetsignaler. Tenning av bauner og budstikker var varianter av stille alarmer.

Årlig prøves fortsatt sirenene som ble anskaffet for å varsle om luftangrep. For å forebygge misforståelser, gis disse alarmene alltid klokken 12.00 en bestemt dag. Vedlikehold og testing av disse luftvernsirenene faller under sivilforsvaret, som igjen er underlagt DSB,Direktoratet for Sivil Beredskap.

En **varsler**, for eksempel røykvarsler er en teknisk anordning konstruert med hensikt om å varsle om en konkret situasjon, som f.eks. brann eller røykutvikling. "Alarm" brukes idag om brannalarm, tyverialarm, ransalarm, trygghetsalarm m.f. Også slike kan koples slik at alarmutløseren er taus, mens alarmen vises et annet sted.

Eksterne lenker
---------------

* (en) Alarms – kategori av bilder, video eller lyd på Commons Rediger på Wikidata
Fulehuk fyr ligger ved innseglingen til Oslofjorden. Her er fyret sett fra sør.
Fyrstasjonen ble lagt ned i 1989, men overtatt av Nøtterøy kommune i 2005 og satt i stand som kystledhytte av Fulehuks venner. Foto: 2014 
**Fulehuk fyr** ligger på skjæret Fulehuk på vestsiden av Oslofjorden i Færder kommune. Fyrlykten ble tent 1. november 1821. I 1841 ble fyret det første i landet med tåkeklokke. Klokka ble byttet ut både i 1879 og 1885, den siste gangen på grunn av et havari på skjæret. I 1912 ble det satt opp et naust, og fyret fikk elektrisitet i 1938. I 1989 ble Fulehuk fyr slukket, og erstattet av Hollenderbåen fyrlykt.

Fulehuk fyr ligger på skjæret Fulehuk på vestsiden av Oslofjorden som det østligste punktet i Nøtterøy kommune. Den opprinnelige fyrvokterboligen var bygd av stein, og var på en etasje. I 1910 ble fyret påbygd med en etasje i tre. I perioder bodde også fyrvokternes familier på fyret.

Fulehuk står ikke på Riksantikvarens liste over verneverdige fyrstasjoner.

I 2005 kjøpte Nøtterøy kommune fystasjonen Fulehuk av Kystverket. En venneforening, Fulehuks venner, har påtatt seg ansvaret for vedlikeholdet av stasjonen.

Opprinnelsen til stednavnet *Fulehuk* er trolig det nederlandske *vuile hoek*, *den farlige odden*. Den språklige parallellen i norsk er ordet *ful*, som betyr skummel. Skrivemåten *Fuglehuk* har vært brukt lenge og er stadig i bruk.

Kilder
------

* Nøtterøy kommune (2002). *Rundt deg blåner fjorder... vakre Nøtterøy* ISBN 82-991504-2-6

Eksterne lenker
---------------

* TB.no: *Se alle bildene fra fyrparadiset*
* Fulehuks hjemmeside *Fulehuk.com*

| * v
* d
* r
Fyr i Vestfold |
| --- |
|  | Bastøy fyr **·** Fulehuk fyr **·** Færder fyr **·** Hollenderbåen fyr **·** Mefjordbåen fyr **·** Stavernsodden fyr **·** Svenner fyr **·** Torgersøy fyr **·** Tvistein fyr | Norges flagg |

|  |  |
| --- | --- |
| Oppslagsverk/autoritetsdata | Store norske leksikon
 |
**Dorthonion** (*Furuenes land*) var en høylandsregion i J.R.R. Tolkiens fiktive verden Midgard i det første tidevervet. Dette området ble senere kalt **Taur-nu-Fuin**. Det lå rett nord for Beleriands nordre grense, og like sør for slettene Ard-galen (senere *Anfauglith*) som grenset til Morgoths festning i Thangorodrim.

I nord reiste høylandene seg gradvis fra slettelandet, med store furuskoger. Fjellene Ered Gorgoroth skapte den søndre grensen til området Dorthonion, for så å bøye av mot nord på østsiden av landet og skapte der passet Aglon mellom Dorthonion og Himringåsene. Sør og øst for Dorthonian lå fjellene Echoriath (*Omkransende fjell*) og i dem lå alveriket Gondolin. Den øverste delen av elva Sirion rant forbi de vestre hellingene av Dorthonions høyland mellom dem og fjellene Ered Wethrin.

Dorthonion ble opprinnelig styrt av Angrod og Aegnor, sønner av Finarfin, men de ble overmannet av Morgoth i Dagor Bragollach, og etter det var landet kjent som Taur-nu-Fuin (*Skog under natt*).

De nordøstre hellingene av Dorthonion var kjent som Ladros, og dette området var gitt i len (utleid) til Boromir av Bëors hus. Det var her at Barahir, og senere også hans sønn Beren, streifet omkring i villmarken.

Sammen med de andre landene vest for Ered Luin (Blåfjellene), ble det meste av Taur-nu-Fuin ødelagt i Vredens krig på slutten av det første tidevervet. Men de høyeste delene av landet overlevde, og ble da kjent som **Tol Fuin** (*Nattens øy*), og var en del av *De vestre øyer*.

Portal: Litteratur
Splunk på AWS Summit
**Splunk Inc.** er et amerikansk selskap som lager programvare for å søke, overvåke og analysere maskingenererte data via et vevapplikasjons-lignende grensesnitt.

Programvaren hjelper med å fange, indeksere og korrelere sanntidsdata i et søkbart datalager (*repository*), hvorfra det kan genereres grafer, rapporter, varslinger, dashboards og visualiseringer. Splunk bruker maskindata for å identifisere datamønstre, gjøre beregninger, diagnostisere problemer og gi innsikt for forretningsdrift. Splunk er en horisontal teknologi som brukes til applikasjonsforvaltning, sikkerhet og etterlevelse, samt forretnings- og nettanalyse.

Historie
--------

I 2003 ble Splunk grunnlagt av Michael Baum, Rob Das og Erik Swan. I 2007 hadde Splunk hentet 40 millioner dollar i finansiering. I 2009 ble selskapet lønnsomt, og 2012 ble Splunk børsnotert på NASDAQ med tickeren SPLK.

I 2020 ble Splunk anerkjent som leder Gartner sin "Magic Quadrant" for SIEM-verktøy. Den magiske kvadranten innebærer at selskapet må ha en fullstendig visjon (x-aksen) og evne til å utføre (y-aksen).

Splunk har blitt kjent for deres analyse - og infrastrukturovervåking, deres evne til å skalere og indeksere originale rådata, informasjonssikkerhets-funksjonene og at de har flere distribusjonsalternativer.

Referanser
----------

1. 1 2  «How Splunk Is Riding IT Search Toward an IPO — Tech News and Analysis». Arkivert fra originalen 20. august 2011. Besøkt 22. april 2013.
2. ↑  Tam, Pui-Wing. «Start-Ups Aim to Help Tame Corporate Data» – via www.wsj.com.
3. ↑  Woods, Dan. «Business Intelligence and the Data Center». Arkivert fra originalen 20. mars 2012.
4. ↑  Central, CIO (15. desember 2010). «How CIOs Should Be Helping Marketers». *Forbes*.
5. ↑  Not to be confused with Rob Das, the Dutch film and television actor, director, and writer
6. ↑  Robb, Drew. «Splunk Inc.'s Splunk Data Center Search Party». Besøkt 11. juni 2021.
7. ↑  «Splunk search engine raises $25 million».
8. ↑  «IT search company Splunk reaches profitability». VentureBeat. Besøkt 22. april 2013.
9. ↑  Rusli, Evelyn. «Splunk Soars as Investors Embrace Data Boom». Besøkt 8. mars 2016.
10. 1 2  Canner, Ben. «What's Changed: 2020 Gartner Magic Quadrant for SIEM». Besøkt 2. april 2021.
11. ↑  Canner, Ben. «What's Changed: 2020 Gartner Magic Quadrant for SIEM». Besøkt 16. april 2021.
12. ↑  «Top Vendors Pushing the Boundaries of SIEM». Besøkt 16. april 2021.
**Click-to-call** eller **klikk-for-å-ringe** er en funksjonalitet som kan bygges inn i elektroniske dokumenter eller andre grenseflater på datamaskiner.

Typisk innebærer det at en spesiell hyperlenke opprettes og er markert i dokumentetet eller grenseflaten, mens et museklikk eller annen aktivering av lenken gjør at en telefonisk forbindelse opprettes. Dette er ofte forbundet med et softphone-program, men kan også aktivere andre fysiske eller eksterne telefonenheter.

Eksempler
---------

Telefonkatalogen på internett er et eksempel på et typisk (strukturert) dokument som har «klikkbare» telefonnummer. Det kan være gule (kommersielle) eller hvite (personlige) sider.

Banker eller andre serviceorganisasjoner har noen ganger en hyperlenke eller funksjon slik at de kan ringe kunden tilbake, uten at kunden (vanligvis) behøver å betale samtalekostnaden. Da vil typisk en kundebehandler ringe kunden som aktiverte lenken eller funksjonen, og samtidig vite i hvilken sammenheng kunden aktiverte forespørselen.

Den norskutviklede Interfon-PC klienten var et tidlig prosjekt med *click-to-call*, og var først i verden med klikkbare telefonnummer på gule og hvite sider på internett.
**BO-bussene AS** er et tidligere trafikkselskap med base i Grenland. 

Selskapet ble etablert i 1947 gjennom en sammenslåing av det Skien-baserte selskapet Busstrafikk og det Porsgrunn-baserte selskapet Omnibusfart. Hovednerven i selskapets rutetrafikk var mellom Skien og Porsgrunn og videre til Brevik og Langesund. I tillegg betjente de de fleste bydeler i Porsgrunn og også enkelte bydeler i Skien. Bussene var opprinnelig gule med røde striper. Senere ble gulfargen byttet ut med hvitt, og mot slutten var bussene hvite med blå striper. I 1964 kjøpte selskapet inn Nordens første leddbuss.

BO-bussene ble i 1995, sammen med Ødegaardens Bilruter kjøpt opp av NSB Biltrafikk og i 1997 slått sammen til Grenland Buss, senere en del av Nettbuss Sør.

BO-bussene var en periode også eier og driver av tankbilselskapet BO Tank og reisebyrået BO Tours.

Litteratur
----------

* Halvorsen, Arne Chr. (2000). *Fra hestedrosje til busstrafikk: reiser gjennom 90 år : et lite streiftog med små glimt fra andre rutebilselskaper i og til dels utenfor Telemark*.
Denne artikkelen omhandler satellittene.  For låten, se Telstar (instrumental).
**Telstar** er navnet på en serie amerikanske, kunstige satellitter. Telstar 1 ble sendt opp 10. juli 1962 i et samarbeid mellom AT&T, det største telekommunikasjonsselskapet i USA, og NASA, en føderal etat med oppgaver knyttet til romfart og luftfart. Formålet var å utforske og vise frem mulighetene for å sende informasjon via satellitt. Det ble for første gang mulig å overføre TV-sendinger over Atlanterhavet. Telstar 2 fulgte et knapt år etter. USA hadde sendt opp en satellitt med enklere systemer, SCORE, i 1958,, men Sovjetunionen var enda tidligere ute med Sputnik 1 i 1957.

Referanser
----------

1. ↑  «Mission Monday: Five fast facts about Telstar, the world’s first active communications satellite» på nettsiden til Space Center Houston 6. juli 2020
2. ↑  «Appendix B: Timeline of Selected Events in the Development of Satellite Communications» i Andrew J. Butrica (red.): *SP-4217 Beyond the Ionosphere* (NASA, Washington D.C. 1997)
3. ↑  «Sputnik 1» på nettsiden til NASA 4. oktober 2011

Eksterne lenker
---------------

* (en) Data om Telstar hos Smithsonian National Air and Space Museum
* (en) Telstar satellites – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon
 |
**Sjuve naturminne** i Tønsberg kommune ble opprettet i 1954. Eika på Sjuve er en stor hul eik, mens furua er et uvanlig stort og grovt furutre. Eiketreet står nær åkerkanten, og er i meget god forfatning. Treets høyde er målt til 26 meter. Stammeomkrets i brysthøyde er i overkant av 3,5 meter. Kronediameteren er 20 meter.

Furutreet er i bra tilstand, men har en del tørre greiner. Treet står nå i en plantet granskog. Treets høyde ble i 1984 målt til 23 meter, omkrets i brysthøyde til 2,6 meter og kronediameteren til 12 meter.

Verneformål- Tre furuer og en eik.

Referanser
----------

1. ↑  «Eik og furu på Sjuve botanisk naturminne». *Fylkesmannen i Vestfold og Telemark*. Besøkt 24. mai 2018.
2. ↑  (no) Sjuve naturminne i Miljødirektoratets nettsted Naturbase

Eksterne lenker
---------------

* Eik og furu på Sjuve naturminne Arkivert 10. januar 2019 hos Wayback Machine. Boken Natur i Vestfold
* Faktaark Naturbase

|  |  |
| --- | --- |
| Oppslagsverk/autoritetsdata | Naturbase
 |
Lano-såpe fra rundt 1960-årene.
**Lano** er et norsk såpemerke. Det produseres av Lilleborg, som også produserer Zalo.

I følge Lilleborg har såpen en historie som går tilbake til 1936, og ble da produsert ved Lilleborgs fabrikker ved Akerselven i Oslo. Produksjonen opphørte under andre verdenskrig grunnet mangel på råvarer. Slagordet «Lano for liten og Lano for stor» ble inntrodusert i 1960-årene. I 1989 kom såpen ut i flytende variant. Inntil 2016 ble såpen produsert ved Ello-fabrikken i Kristiansund, men siden har den blitt produsert i Falun i Sverige.

Referanser
----------

1. ↑  «Hva betyr ingrediensene i såpe?». *www.abcnyheter.no* **(norsk)**. 10. november 2014. Besøkt 20. mars 2023.
2. ↑  Antonsen, Robin (23. januar 2023). «Lilleborg AS». *Store norske leksikon* **(norsk)**. Besøkt 20. mars 2023.
3. ↑  «Lano sin historie». *Lano*. Besøkt 20. mars 2023.
4. ↑  FINSVEEN, JESPER NORDAHL (26. april 2016). «Fabrikken har eksistert i 116 år. Nå må 60 ansatte gå: - Forferdelig tungt». *dagbladet.no* **(norsk)**. Besøkt 20. mars 2023.

Eksterne lenker
---------------

* Offisielt nettsted Rediger på Wikidata

* (en) Lano (soap) – kategori av bilder, video eller lyd på Commons Rediger på Wikidata